Ehdotus Euroopan parlamentin ja neuvoston direktiiviksi eläinlääkärintarkastuksista yhteisön sisäisessä kaupassa sisämarkkinoiden toteuttamista varten annetun direktiivin 89/662/ETY muuttamisesta tarkastusten tiukentamiseksi /* KOM/97/0643 lopull. - COD 97/0334 */



Virallinen lehti nro C 013 , 17/01/1998 s. 0012



Ehdotus Euroopan parlamentin ja neuvoston direktiiviksi eläinlääkärintarkastuksista yhteisön sisäisessä kaupassa sisämarkkinoiden toteuttamista varten annetun direktiivin 89/662/ETY muuttamisesta tarkastusten tiukentamiseksi (98/C 13/06) KOM(97) 643 lopull. - 97/0334(COD) (Komission esittämä 3 päivänä joulukuuta 1997) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että BSE-kriisin yhteydessä tehtyjen havaintojen seurauksena on haluttu tiukentaa eläinlääkärintarkastuksia, mihin liittyen on välttämätöntä parantaa tiedonvaihtoa jäsenvaltioiden toimivaltaisten viranomaisten välillä, eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on muutettuna neuvoston direktiivillä 92/118/ETY (2), 20 artiklassa säädetään tietokoneistetun ANIMO-yhteydenpitojärjestelmän käyttöönotosta eläinlääkintäviranomaisten välillä, tämän vuoksi on tärkeätä säätää mahdollisuudesta käyttää ANIMO-järjestelmää eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston asetuksen 89/662/ETY (3), sellaisena kuin se on viimeksi muutettuna direktiivillä 92/118/ETY, soveltamisalaan kuuluvien eläintuotteiden yhteisön, sisäisessä kaupassa, ja koska yhteisön sisäisen eläintuotteiden kaupan eläinlääkärintarkastusjärjestelmällä on vaikutusta kansanterveyden suojelulle ja sisämarkkinoiden toiminnalle, on tärkeää pitää oikeusperustana perustamissopimuksen 100 a artikla, OVAT ANTANEET TÄMÄN DIREKTIIVIN: 1 artikla Lisätään seuraava 12 artikla lisätään direktiiviin 89/662/ETY: "12 artikla 1. Tietokoneistettu ANIMO-yhteydenpitojärjestelmä eläinlääkintäviranomaisten välillä voidaan 18 artiklassa säädetyn menettelyn mukaisesti tarvittaessa ulottaa koskemaan tämän direktiivin soveltamisalaan kuuluvien eläintuotteiden yhteisön sisäistä kauppaa. 2. Mahdolliset yksityiskohtaiset soveltamissäännöt 1 kohdan soveltamiseksi laaditaan 18 artiklassa säädetyn menettelyn mukaisesti." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään heinäkuuta 1998 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa olennaiset kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13.